ระทึกตู้ป้ายแดงเสียหลัก พัชรวาท โชคดีเจ็บเล็กน้อย
พุ่งชนรั้วมอเตอร์เวย์ หลังคายุบ-รถพังยับ มีอดีต ปธ.วุฒิฯ ไปด้วย ส่งดูอาการพระมงกุฎ,,พัชรวาท วงษ์สุวรรณ, อดีต ผบ.ตร.หวิดเจ็บหนัก รถตู้ป้ายแดงที่โดยสารไปกับเพื่อน เพื่อเดินทางไปดูงานที่เมืองพัทยา ประสบอุบัติเหตุพุ่งชนรั้วกั้นทางคู่ขนานถนนมอเตอร์เวย์พลิกตะแคงหลังคายุบพังยับ แต่ตัวเองพร้อมเพื่อนที่มีทั้งอดีตประธานวุฒิสภาและผู้บริหารซีพีโชคดีบาดเจ็บเล็กน้อย แต่หมอ รพ.พระมงกุฎฯ สั่งให้แอดมิตรอดูอาการที่โรงพยาบาลก่อน,อดีต ผบ.ตร.ประสบอุบัติเหตุบนถนนมอเตอร์เวย์ เปิดเผยขึ้นเมื่อเวลา 09.15 น.วันที่ 23 ส.ค. พ.ต.ท.สุบินทร์ อินทร์ช่วย สว.สอบสวน สทล.1 กก.8 รับแจ้งอุบัติเหตุรถตู้ชนรั้วกั้นทางคู่ขนานขาออก บนถนนทางหลวงพิเศษหมายเลข 7 ขาออก กม.0+900 แขวงสวนหลวง เขตสวนหลวง กทม. ไปตรวจสอบพบรถตู้ฮุนได รุ่นเอช 1 สีเทา ทะเบียนป้ายแดง ท 7199 กรุงเทพมหานคร พลิกตะแคงซ้ายตกลงไปในทางระบายน้ำริมถนนมอเตอร์เวย์สภาพพังยับเยิน ห้องเครื่องด้านหน้าพัง กระจกหลังแตก หลังคาด้านซ้ายยุบ รั้วเหล็กกั้นทางคู่ขนานถนนมอเตอร์เวย์หักพังเสียหายเป็นแถบ,ในที่เกิดเหตุมีผู้ได้รับบาดเจ็บทั้งหมดจำนวน 6 คน ประกอบด้วย 1.พล.ต.อ.พัชรวาท วงษ์สุวรรณ อดีต ผบ.ตร.น้องชาย พล.อ.ประวิตร วงษ์สุวรรณ รองนายกรัฐมนตรี 2.ศาสตราจารย์พิเศษ ประสพสุข บุญเดช 3.นายวิเศษ วิศิษฏ์วิญญู 4.น.ส.สุภาวดี เตชะบูรณะ 5.น.ส.พัชรี มหิธิธรรมธร และ 6.นายประติพัทธ์ แทนไธสง อายุ 32 ปี คนขับรถตู้ เบื้องต้นเจ้าหน้าที่ทยอยนำทั้งหมดส่งรักษาตัวโรงพยาบาลสมิติเวช ศรีนครินทร์ ก่อนย้ายไปดูแลอาการที่โรงพยาบาลพระมงกุฎเกล้า,พ.ต.ท.สุบินทร์ อินทร์ช่วย กล่าวว่า เบื้องต้นสอบถามนายประติพัทธ์ แทนไธสง คนขับรถที่ได้รับบาดเจ็บเช่นกัน ทราบว่าขับรถพาทั้งหมดเดินทางไปดูงานที่เมืองพัทยา จ.ชลบุรี ส่วนสาเหตุต้องรอสอบปากคำผู้โดยสารที่ได้รับบาดเจ็บอย่างละเอียดอีกครั้งว่า คนขับหลับในหรือก้มไปหยิบสิ่งของขณะขับรถหรือไม่,มีรายงานว่า เบื้องต้นหลังจากผู้ได้รับบาดเจ็บทั้งหมดถูกนำตัวส่งรักษาตัวที่โรงพยาบาลพระมงกุฎเกล้า ทุกคนไม่มีอาการบาดเจ็บร้ายแรง เช่น กระดูกหัก แต่หมอยังสั่งให้เฝ้ารอดูอาการ รวมทั้ง พล.ต.อ.พัชรวาท ที่มีอาการบาดเจ็บภายนอกเพียงเล็กน้อย สามารถพูดจาถามตอบได้ มีสติดี,ส่วนบรรยากาศที่โรงพยาบาลพระมงกุฎเกล้า ผู้สื่อข่าวเดินทางไปสังเกตการณ์หลัง พล.ต.อ.พัชรวาท ถูกนำตัวเข้ารับการรักษา พบว่า พล.ต.อ.พัชรวาท ยังคงพักรักษาตัวอยู่ที่อาคารสมเด็จย่า 90 บรรยากาศโดยรอบอาคารมีเจ้าหน้าที่ทหารและตำรวจดูแลความเรียบร้อยจำนวนมาก ทั้งนี้ ยังมีนายตำรวจ ทหาร ที่ทราบข่าวเริ่มทยอยเดินทางมาเยี่ยมอย่างต่อเนื่อง อย่างไรก็ตาม เจ้าหน้าที่ไม่อนุญาตให้ผู้ที่ไม่เกี่ยวข้องเข้าไปใกล้ รวมถึงห้ามบันทึกภาพใดๆทั้งสิ้น,ผู้สื่อข่าวรายงานด้วยว่า สำหรับผู้โดยสารที่ร่วมเดินทางไปกับ พล.ต.อ.พัชรวาท ประกอบด้วย ศาสตราจารย์พิเศษ ประสพสุข บุญเดช อายุ 74 ปี อดีตประธานวุฒิสภา และอดีตประธานศาลอุทธรณ์ นายวิเศษ วิศิษฏ์วิญญู กรรมการผู้จัดการ บริษัทซีพีแรม จำกัด น.ส.สุภาวดี เตชะบูรณะ ผู้จัดการทั่วไปด้านลงทุนสัมพันธ์ ที่ปรึกษาทางการเงินอิสระ บริษัทหลักทรัพย์เมย์แบงก์ กิมเอ็ง (ประเทศไทย) จำกัด (มหาชน) เป็นต้น
พัชรวาท วงษ์สุวรรณ อดีต ผบ.ตร.หวิดเจ็บหนัก รถตู้ป้ายแดงที่โดยสารไปกับ เพื่อน เพื่อเดินทางไปดูงานที่เมืองพัทยา ประสบอุบัติเหตุ
พัชรวาท วงษ์สุวรรณ,บิ๊กป๊อด,มอเตอร์เวย์,โรงพยาบาลพระมงกุฎเกล้า,โรงพยาบาลสมิติเวช ศรีนครินทร์,แอดมิต,ข่าวหน้า1,ข่าวทั่วไป